cyanic-selkie/wikianc huggingface dataset:
Lyskarakter
Okkulterende lys
Et okkulterende lys er et rytmisk lys der varigheten av lys i hver periode er lengre enn den totale varigheten av mørke (formørkelsen). Med andre ord er det det motsatte av et blinkende lys, hvor den totale varigheten av mørke er lengre enn varigheten av lyset. Slike fyr ser ut til å «blinke av», heller enn å blinke på. Forkortelsen er «Oc» (fra engelsk «occulting»). Et okkulterende lys ha bare én enkelt formørkelse, men det er også vanlig at flere perioder med mørke grupperes og gjentas med jevne mellomrom. Et eksempel er en gruppe med tre formørkelser etter hverandre (med lysblink imellom), forkortet «Oc(3)». Formørkelsen kan også være en sammensatt gruppe, for eksempel «Oc(2 + 1)», med to formørkelser av samme lengde etterfulgt av en siste med annen lengde.
Hurtige (korte) blink
Et lys som blinker hyppig med korte blink og opphold, rundt 50-60 blink per minutt, betegnes som «hurtige blink», med forkortelsen «Q» (fra engelsk «quick»).
Hvis sekvensen av blink blir avbrutt av regelmessige gjentatte formørkelser av konstant og lang varighet, blir lyset betegnet «avbrutt hurtige blink», med forkortelsen «IQ» (fra engelsk «interrupted quick»).
En serie med hurtige blink etterfulgt av en mørkeperiode har notasjon som for eksempel «Q(9)», for ni hurtige blink. På engelsk kalles dette for «quick group flashes».
Enda kortere blink betegnes VQ (very quick), for rundt 120 blink per sekund, og UQ (ultra quick), rundt 180 blink eller mer per sekund.
Morsekode
Et lys med morsekodekarakteristikk er lysperiodene slik at det oppstår to klart ulike varigheter (som prikker og streker i morsealfabetet). Grupper av lys settes sammen for å representere en bokstav eller tegn i morsekoden. For eksempel gir «Mo.(A)» en lyskarakteristikk der hver syklus med lys vises for en kort periode (prikk) etterfulgt av en lang periode (strek), altså morsekoden for bokstaven «A». I Norge er dette primært brukt for radarfyr (f.eks. Racon(A) i sjøkartet).
Fast og blinkende
Et fast og blinkende lys, forkortet «F.Fl.» eller «FFI» (fra engelsk «fixed» og «flash»), er en karakteristikk med fast lys med liten intensitet kombinert med et blinkende lys med høy intensitet.
Alternerende
Et vekslende lys, forkortet «Al» (fra engelsk «Alternating»), er et lys som viser vekslende farger. Et eksempel er «Al WGB», som betyr at lyset veksler mellom hvitt, grønt og blått lys.
Animasjoner av forskjellige lyskarakterer
Tabellen under viser animasjoner av de forskjellige internasjonale lyskarakterene.
Overettlykter
I trange innseilinger, sund og passasjer brukes såkalte overettlykter. Disse er satt opp slik at lykten lengst unna farleden er høyere enn den nærmeste. Når en observatør ser begge lysene overett, går skipet i rett linje mot lyktene og skipet kan seile trygt på denne kursen. Overettlykter har gjerne ulik karakter, og ofte har de rødt lys.
Bent Natvig
Bent Natvig (født 1. august 1946 i Oslo, død 12. januar 2021) var en norsk statistiker, langdistanseløper og fredsaktivist.
Han ble cand. real. ved Universitetet i Oslo i 1970 og Ph.D. ved University of Sheffield i 1976. Han ble utnevnt til professor i matematisk statistikk, ved Universitetet i Oslo i 1986. Natvig har hatt en rekke verv ved Universitetet i Oslo og ved andre institusjoner. Han var dekan ved Det matematisk-naturvitenskapelige fakultet (UiO) i perioden 1990-1993, leder av NENT (Den nasjonale forskningsetiske komité for naturvitenskap og teknologi) fra 2000-2005, leder for styret ved UNIK (Universitetssenteret på Kjeller) fra 1995-1998 og medlem av styret i SINTEF (Society for Industrial Technology and Research) ved Norges teknisk-naturvitenskapelige universitet i 1993 og SI (Center for Industrial Research) fra 1992 til 1996.
Natvig har en omfattende vitenskapelig produksjon med publisering i en rekke renommerte tidsskrifter. Hans hovedfokus var risiko- og pålitelighetsanalyse der han har bidro med en lang rekke arbeider spesielt innenfor teori for multinære systemer og mål for ulike komponenters påltelighetsmessige betydning. Han har også skrevet boka Multistate Systems Reliability Theory with Applications utgitt i 2011. Han var redaktør for The Beginning of the End of Nuclear Weapons i 1997, publiserte Basic Probability Calculus i 1993, Reliability with Technological Applications i 1989, og Probability Assessments in the Nuclear Age i 1987.
Fredsarbeide
Natvig ble leder av Pugwash bevegelsen, Norge i 1996. Pugwash-bevegelsen ble tildelt Nobels fredspris i 1995. Han var også medlem av styringsgruppen for ICAN, Norge (International Campaign to Abolish Nuclear Weapons) fra 2013. ICAN (International Campaign to Abolish Nuclear Weapons) ble tildelt Nobels fredspris i 2017. Som fredsaktivist i kampen mot atomvåpen var Natvig observatør i den norske delegasjonen til FNs generalforsamling i 1998 og 2001.
Løperkarriere
Bent Natvig var aktiv friidrettsutøver og langdistanseløper fra slutten av 60-tallet til slutten av 90-tallet. Han ble norgesmester i maraton i 1970 og i landeveisløp på 25 km i 1974. Totalt hadde han 16 medaljer i Norgesmesterskap. Natvig deltok også i 13 landskamper (én seier mot Sverige på 30 km i 1971) og i EM i Helsingfors i 1971. Som 39-åring i 1985, satte han personlig rekord i London Marathon med tiden 2.17.02. I 1987 vant han London Marathon i klassen over 40 år. Natvig satt i styret for Norges friidrettsforbund som representant for de aktive 1977-1980.
Gongju
Gongju (Gongju-si) er en by i provinsen Sør-Chungcheong i Sør-Korea.
I 1971 ble kong Muryeongs gravsted gravd ut i Songsan-ri, der Muryeong av Baekje (den 25. monarken i kongedømmet Baekje) ble gravlagt sammen med sin dronning i 523.
Robin Dixon
Thomas Robin Valerian Dixon (født 21. april 1935) er en tidligere britisk bobkjører og nordirsk politiker.
Han deltok i de olympiske vinterleker 1964 i Innsbruck og 1968 i Grenoble.
Dixon ble olympisk mester i bobsleigh under Vinter-OL 1964 i Innsbruck. Han vant toerbob sammen med Tony Nash foran to italienske lag.
Dixon ble verdensmester i toerbob i 1965 i St. Moritz.
Middelhavslekene 1975
Middelhavslekene 1975. De sjuende middelhavslekene ble arrangert i Alger i Algerie i perioden 23. august til 6. september 1975. Det var 2 444 utøvere, hvorav 349 var kvinner. Utøverne var fra femten nasjoner og deltok i atten sporter. Italia ble beste nasjon med 51 gullmedaljer foran Frankrike med 31.
Deltakende nasjoner
Det var 15 nasjoner som deltok i lekene i 1975. Antall utøvere: 2 095 menn, 349 kvinner, totalt 2 444. (menn/kvinner/totalt)
The Wolverine
The Wolverine er en amerikansk actionfilm fra 2013. Filmen er regissert av James Mangold, skrevet av Mark Bomback og Scott Frank, og har Hugh Jackman i hovedrollen som Logan/Wolverine.
Om filmen
Filmen tar plass etter X-Men: The Last Stand (2006). Den hadde premiere på norske kinoer 26. juli 2013.
Handling
Etter hendelsene i X-Men: The Last Stand, reiser Logan (Hugh Jackman) til Japan, hvor han møter igjen en mystisk figur fra fortiden, og Logan oppdager at han aldri vil bli den samme igjen om han overlever denne kampen. Han blir presset ikke bare fysisk og psykisk, men han føler seg også for første gang sårbar. Logan sliter med traumer fra fortiden som han desperat prøver å flykte fra, møter på et dødelig samuraisverd, og faller for Mariko, en japansk kvinne han ender opp med å beskytte fra både kjente og ukjente fiender grunnet arvegodset hun får etter bestefaren.
Gheorghe Benția
Gheorghe Benția (født 1897, død 1975) var en rumensk sportsutøver som deltok i de olympiske leker 1924 i Antwerpen.
Benția vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA.
Koo Ja-cheol
Koo Ja-cheol (født 27. februar 1989) er en sørkoreansk fotballspiller som spiller for den qatarske klubben Al-Gharafa SC. Han spiller midtbane.
Landslaget
Han vant en olympisk bronsemedalje i fotball under OL-2012 i London. Han var kaptein på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0. Koo scoret 2-0 målet i bronsefinalen.
Han ble tatt ut i s tropp til VM i fotball 2018 i Russland.
Republikken Kongos herrelandslag i fotball
Republikken Kongos herrelandslag i fotball er det nasjonale fotballaget til Republikken Kongo i Sentral-Afrika. Landslaget administreres av det nasjonale fotballforbundet Fédération Congolaise de Football (FECOFOOT), som ble opprettet i 1962, og ble en del av henholdsvis FIFA samme år og CAF i 1966. Laget har aldri kvalifisert seg til et VM-sluttspill, men har deltatt i seks Afrikamesterskap.
Historie
Det kongolesiske landslaget debuterte i april 1960 i en franskspråklig turnering på Madagaskar. I juli 1965 avholdt Kongo de Panafrikanske leker, hvor fotballandslaget spilte i samme gruppe som, og  og til slutt vant turneringen etter å ha vunnet finalen på cornere med uavgjort mot Mali. Kongos første motstander fra utenfor Afrika ble i 1967. I 1968 deltok Kongo for første gang i Afrikamesterskapet, men klarte ikke å nå sluttspillet. De lyktes i midlertidig bedre i 1972, da Kongo vant finalen med 3–2 over Mali.
Mortdecai
Mortdecai er en amerikansk actionkomedie fra 2015. Filmen er regissert av David Koepp, og har Johnny Depp, Gwyneth Paltrow, Ewan McGregor og Paul Bettany i hovedrollene.
Mortdecai er basert på bokserien med samme navn av Kyril Bonfiglioli, og særlig på den første boken Don't Point That Thing at Me.
Handling
Kunstviteren Charlie Mortdecai (Johnny Depp) blir sendt rundt kloden for å finne et stjålet maleri som det er ryktet skal skjule en kode som leder til tapt Nazi-gull. Han håper å kunne slette gjelden han og den bortskjemte, men elskede kona Johanna (Gwyneth Paltrow) har opparbeidet seg, men han har både sinte russere og en internasjonal terrorist i hælene, og ikke mer enn utseendet, sjarmen og sin lojale assistent Jock (Paul Bettany) til å hjelpe seg. Og i kulissene lurer politimannen Alistair Martland (Ewan McGregor), som har sine egne grunner til å lede saken og sende Mortdecai rundt for å finne maleriet.
Jing’an (Yichun)
Jing'an (kinesisk: 靖安县; pinyin:  Jìng'ān Xiàn) er et fylke i provinsen Jiangxi i Folkerepublikken Kina. Det ligger i byprefekturet Yichun.
Befolkningen var på 137,407 innbyggere i 1999.
Paul Ackerley
Paul Douglas Ackerley (født 16. mai 1949 i Christchurch, død 3. mai 2011) var en newzealandsk landhockeyspiller som deltok i de olympiske leker 1976 i Montréal. Ackerley ble olympisk mester i landhockey under Sommer-OL 1976 i Montréal. Han var med på det newzealandske laget som vant landhockeyturneringen. I semifinalen slo de Nederland med 2-1 og i finalen vant de over Australia med 1-0. Ackerley spilte sju kamper i turneringen.
Polen under EM i friidrett innendørs 2019
Polen deltok under EM i friidrett innendørs 2019 fra 1. til 3. mars 2019 i Emirates Arena i Glasgow i Skottland og kom på 1. plass i medaljestatistikken.
Homofon
En homofon er hvert av to eller flere ord som uttales likt, men som skrives forskjellig.
En homofon er en form for homonym.
I noen dialektområder er det mulig å skille enkelte homofoner på tonelaget (gjerne og jernet) eller ved forskjellig uttale, hvor for eksempel kjære og tjære har distinkt forskjell på deler av nordvestlandet, hvor t-en i tjære er markant.
Noen homofoner er:
Cheonan
Cheonan (Cheonan-si) er en by i provinsen Sør-Chungcheong i Sør-Korea.
Debora Schoon-Kadijk
Debora Schoon-Kadijk (født 14. april 1969) er en nederlandsk sandvolleyballspiller.
Hun representerte Nederland under Sommer-OL 2000 i Sydney, hvor hun ble nummer 19.
The Secret Sin
Handling
For å hjelpe deres arbeidsledige far med å få endene til å møtes, jobber Edith og tvilling-søsteren hennes Grace som sydamer. Grace faller for fristelsene til opium fra Chinatown og utvikler avhengighet, en tilstand som forverres av en misforstått doktor som skriver ut en resept på morfin for å lindre smertene hennes. Når faren får rettighetene til et oljefunn, kan hele familien nyte en ny velstand. Søstrene møter også Jack Herron, en annen olje-leter.
Til Graces store overraskelse sjokk blir Jack raskt forelsket i Edith. I sin misunnelse forteller Grace til Jack at det er Edith, ikke hun selv, som har et narkotikaproblem. Grace antyder også at søsteren hennes snart kommer til å trenge mer morfin, og arrangerer en middag i Chinatown sammen med både Grace og Jack. Samtidig som søsteren hennes danser med Jack, sniker Grace seg til en opiumshule. Edith følger etter henne, men havner i feil område, hvor hun blir arrestert i en politirazzia.
Liste over kardinaler utnevnt av Eugenius III
Liste over kardinaler utnevnt av Eugenius III er en liste over de 38 kardinalene pave Eugenius III utnevnte  under seks konsistorier i perioden 1145 til 1152.
Corydoras elegans
Corydoras elegans er en art i gruppen pansermaller. Det er en tropisk ferskvannsfisk som finnes øverst i Amazonas i Brasil, Colombia og Peru. Arts-epitetet elegans betyr «elegant». Den blir opptil 5 cm lang. Den lever i vann med en pH mellom 6,0 og 8,0, hardhet på 2-25 dGH og en temperatur mellom 22 og 26 °C. Den lever av makk, krepsdyr, insekter og plantemateriale. Den legger eggene i tett vegetasjon; voksne fisk vokter ikke eggene.
Terje Vigen (1910)
Terje Vigen er en stum tysk kortfilm fra 1910. Den bygger på Henrik Ibsens dikt Terje Vigen (1871).
Ketriporis
Etter at hans far døde i 352 f.Kr. var Ketriporis i konflikt med Kersobleptes som erklærte krig. På samme tid ble han værende i sammenslutningen mot Filip II, men den makedonske kongen beseiret alliansen i 353 f.Kr. Ketriporis selv synes å ha blitt underkastet av Filip II tidlig i 347 f.Kr., omtrent på samme tid da sølvgruvene også havnet under makedonsk kontroll. Senere det samme året fikk Kersobleptes og Amadokos samme skjebne etter å ha bedt Filip II om å avgjøre en strid mellom dem. De ble tvunget til å akseptere hans overherredømme og avgjørelse da han kom med en overlegen hær.
Sergio Zardini
Sergio Zardini (født 22. november 1931 i Cortina d'Ampezzo, død 22. februar 1966) var en italiensk bobkjører som deltok i de olympiske vinterleker 1964 i Innsbruck.
Zardini vant en olympisk sølvmedalje i bobsleigh under Vinter-OL 1964 i Innsbruck. Sammen med Romano Bonagura kom han på andreplass i toerbob bak Storbritannia.
Han ble verdensmester i firerbob i 1963 i Innsbruck.
Targum
Substantivet Targum er avledet fra tidlig semittisk rotord trgm, og begrepet Targummanu viser til «oversetter». Det opptrer i den hebraiske Bibelen i Esras bok 4:18: «Dokumentet som dere sendte oss, har jeg fått oversatt og opplest.» Begrepet «oversatt» her er mepares på arameisk. Foruten å betegne oversettelser av Bibelen, ble begrepet Targum benyttet for å betegne muntlig opplesninger av Bibelen i synagogen, mens oversetteren av Bibelen ble kalt for hammeturgem («han som oversetter»). Annet enn meningen «oversettelse» kunne verbet Tirgem også bety «å forklare». Ordet Targum viser til «oversettelse» og til argumentasjon eller «forklaring».
Å skrive ned targumim var ikke lov, men uansett ble en del slike skrifter skapt så tidlig som på midten av 100-tallet e.Kr. Disse ble ikke anerkjent som autoritative av samtidens religiøse ledere. En del påfølgende jødiske tradisjoner (som begynte med de babylonske jødene) aksepterte skriftlige targumim som autoritative, og til sist ble dette et stridsemne. I dag er det kun jøder fra Jemen som fortsetter å benytte targumim i liturgien. Noen av de viktigste targumene er Targum Jonatan, som tar for seg profetene, og Targum Onkelos, som tar for seg Mosebøkene. Begge ble til i de første århundrer e.Kr.
Som oversettelser reflekterte targumim hovedsakelig midrasjiske fortolkning av Tanákh fra den tid de ble skrevet, og er kjent for å unnvike antropomorfisme (å tillegge det som ikke er menneskelig, menneskelige egenskaper) til fordel for allegoriske lesninger. Den rabbinske filosofen Maimonides er en av de som nevner dette ofte, og det stemmer både for de targumim som er ganske bokstavelig, som med de som inneholder mange midrasjiske forklaringer. I 1541 skrev den jødiske forfatteren Elia Levita og utga Sefer Meturgeman som forklarte alle de arameiske ordene som er funnet i Targum.
En arameisk bibel er også benyttet i den syriske kristne kirke, se Peshitta. I tillegg er targumim i dag benyttet som kilder for tekstkritiske utgaver Bibelen.
Hurtigløp på skøyter under Vinter-OL 1956 – 5000 meter menn
5 000 meter hurtigløp på skøyter var en øvelse under Vinter-OL 1956. Øvelsen ble avholdt på naturis på Misurinasjøen. Konkurransen startet søndag, 29. januar 1956 kl 11.00 og sluttet kl 15.00.
46 skøyteløpere fra 17 nasjoner deltok i øvelsen.
Rekorder
Dette var gjeldende rekorder verdens og olympisk rekorder (i sekunder) før Vinter-OL i 1956.
(*) Rekorden ble satt på høylandsbane (mer enn 1 000 meter over havet) og på naturis.
(**) Rekorden ble satt på naturis.
Først satte Helmut Kuhnert som gikk i første par ny olympisk rekord med 8.04,3. I tredje par forbedret Wim de Graaff den olympiske rekorden med 8.00,2. Til slutt satte Boris Sjilkov ny olympisk rekord med 7.48,7 i fjerde par og dermed gullmedaljen.
Robert Graysmith
Robert Graysmith (født 17. september 1942 i Pensacola, Florida) er en amerikansk forfatter som skriver om kriminelle hendelser fra virkeligheten.
Liv og yrke
Han jobbet som en politisk karikaturtegner for San Francisco Chronicle i 1969 da Zodiac-morderen ble kjent. Graysmith prøvde å løse kodene som Zodiac-morderen sendte til avisen, og ble besatt av saken over de neste 13 årene før han til slutt konfronterte personen han mistenkte, Arthur Leigh Allen. Det andre ekteskap hans endte i skilsmisse, noe han mener er grunnet hans voldsomme interesse for Zodiac-saken. Han skrev to bøker om saken og ga etterhvert opp karrieren som en Pulitzer-pris-nominert karikaturtegner for å få tid til å skrive 5 bøker til om høyprofilert kriminalitet. Den ene av disse ble grunnlaget for filmen Autofocus som kom ut i 2002. En senere film, Zodiac, regissert av David Fincher var delvis basert på bøkene hans. I filmen var det Jake Gyllenhaal som var Graysmith.
Tonatiuh
Tonatiuh (Nahuatl Ollin Tonatiuh, «Solens bevegelse») var i aztekisk mytologi en solgud. Aztekerne betraktet ham som leder av Tollan, himmelen. Han var også kjent som femte sol ettersom aztekerne trodde at han var solen som tok over da den fjerde solen ble forvist fra himmelen.
I henhold til kosmologien var hver sol en gud med sin egen kosmiske tidsalder. I henhold til aztekerne var de fortsatt i Tonatiuhs tidsalder. I henhold til aztekernes skapelsesmyte krevde guden menneskeoffer som tributt og uten det ville han nekte å bevege seg over himmelen. Det er blitt hentydet at 20 000 mennesker ble ofret hver år til Tonatiuh og andre guder, skjønt dette antallet er tenkt å ha blitt oppblåst enten av aztekerne som ønsket å inngi frykt hos deres fiender, eller av spanjolene som ønsket å bakvaske aztekerne.
Aztekerne var fascinert av solen og observerte og studerte den omhyggelig, og de hadde en solkalender som i nøyaktighet sto kun etter mayaenes kalender. Mange av dagens bevarte aztekiske monumenter har strukturer som er regulert i henhold til solen.
I den aztekiske kalender er Tonatiuh herren av tretten dager fra Første Død til Trettende Flint. De påfølgende tretten dagene er hersket over av Chalchiuhtlicue, og de påfølgende tretten dagene av Tlaloc.
Kabataş
Kabataş er en bydel i sentrale Istanbul, beliggende ned mot Bosporos, i kommunen Beyoğlu.
I bysantinsk tid ble bosettinga her kalt Argyropolis – «Sølvbyen» – til forskjell fra «Gullbyen» Krysopolis på andre sida av Bosporos (dagens Üsküdar). Det var i Argyropolis apostelen Andreas ifølge gresk tradisjon steg i land og salvet etterfølgeren Stakhys.
Viktige byggverk i Kabataş er moskeen Molla Çelebi Camii.
Kabataş er et transportknutepunkt med fergeforbindelse blant annet til Üsküdar og Yalova, og kabelbane til Taksim.
Simone Signoret
Bakgrunn
Signoret var født av franske foreldre og vokste opp i Paris. Hun var nødt til å droppe skolegangen for å jobbe og hjelpe sin mor og sine to brødre under den tyske okkupasjonen av Frankrike under andre verdenskrig, ettersom hennes jødiske far flyttet til Storbritannia for å slutte seg til Charles de Gaulles frie franske styrker.
Karriere
Signoret vant en Oscar for beste kvinnelige hovedrolle for rollen som Alice Aisgill i filmen Plass på toppen (1959).
Signoret var gift med regissøren Yves Allégret fra 1944 til 1949 og med skuespilleren og sangeren Yves Montand fra 1951 til 1985. Mot slutten av sin karriere trosset hun tidens skjønnhetsidealer og viste tydelig sin alder og tiltagende vekt. Hennes skuespillerkunst var fortsatt av høy klasse. I sine siste år måtte hun nesten oppgi karrieren på grunn av kreft.
I 1976 ga hun ut selvbiografien Nostalgia Isn't What It Used to Be og hun har også utgitt en roman.
Signoret er gravlagt på Père Lachaise i Paris ved siden av sin andre ektemann, Yves Montand.
Teodor Florian
Teodor Florian (født 1899, død ukjent) var en rumensk sportsutøver som deltok i de olympiske leker 1924 i Antwerpen.
Florian vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA.
Filippikos
Filippikos Bardanes (gresk: Φιλιππικός, død 713) var østromersk keiser fra 711 til 713.
Biografi
Filippikos het opprinnelig Bardanes (gresk: Βαρδάνης, Vardanis; armensk: Վարդան, Vardan). Han var sønn av patriarken Nikeforus som var av armensk avstamning fra en armensk koloni i Pergamon
Han støttet seg på det monoteletistiske partiet ved utbruddet av det første opprøret mot keiser Justinian II. Dette førte til at han ble forvist, først til Cephalonia av Tiberios III (Tiberius Apsimar), og senere til Cherson etter ordre fra Justinian. Her tok Filippikos navnet Bardanes og egget innbyggerne til opprør ved hjelp av khazarene. Opprøret lyktes, og Konstantinopel ble inntatt. Keiser Justinian flyktet, men ble drept kort tid etter, og Filippikos overtok makten og keisertronen.
Regenttiden
Blant hans første handlinger som keiser var avsettelsen av den ortodokse patriarken Kyros i Konstantinopel, til fordel for Johannes (Ioanes) VI, et medlem av hans egen sekt. Han innkalte også til et «konsiliabulum» av de østromerske biskopene for å avskaffe kanoniseringene fra det sjette økumeniske konsil i Konstantinopel. Som svar nektet den romerske kirken å anerkjenne den nye keiseren og hans patriark. I mellomtiden hadde khan Tervel av Bulgaria plyndret Konstantinopel i 712. Da Filippikus overførte militære styrker fra Opsikion theme til Balkan, rykket umajjadene under ledelse av al-Walid I inn i det militært svekkede Lilleasia.
I slutten av mai 713 gjorde opsikiontropper opprør i Trakia. Flere av offiserer inntok byen og blindet Filippikos den 3. juni 713 mens han var i hippodromen At Meydani. Han døde 20. januar 714 og be begravet i klosteret i Dalmatia theme. Han ble etterfulgt av sin sekretær Artemius som tok navnet Anastasios II.
Anastasios ble avsatt i 715 eller 716 og ble henrettet 1. juni 719 etter et mislykket opprør mot keiser Leo III.
Jeffrey Archibald
Jeffrey Victor Archibald (født 2. februar 1952 i Auckland) er en newzealandsk landhockeyspiller som deltok i De olympiske leker i 1972 i München, 1976 i Montréal og 1984 i Los Angeles.
Archibald ble olympisk mester i landhockey under Sommer-OL 1976 i Montreal. Han var med på det newzealandske laget som vant landhockeyturneringen. I semifinalen slo de Nederland 2–1 og i finalen vant de over Australia 1–0. Archibald spilte fire kamper i turneringen.
Romano Bonagura
Romano Bonagura (født 15. oktober 1930, død 30. oktober 2010) var en italiensk bobkjører som deltok i de olympiske vinterleker 1964 i Innsbruck.
Bonagura vant en olympisk sølvmedalje i bobsleigh under Vinter-OL 1964 i Innsbruck. Sammen med Sergio Zardini kom han på andreplass i toerbob bak Storbritannia.
Han ble verdensmester i firerbob i 1963 i Innsbruck.
Den østerrikske Brasil-ekspedisjon
Den østerrikske Brasil-ekspedisjon (tysk: Österreichische Brasilien-Expedition) var en stor forskningsekspedisjon rundt om i Brasil, med hovedvekt innen botanikk, zoologi og etnografi. Den ble organisert og finansiert for Det østerrikske rike og pågikk fra 1817 til 1835.
Historie
Det deltok fjorten fagfolk på ferden; Johann Christian Mikan, Carl Friedrich Philipp von Martius, Giuseppe Raddi, Heinrich Wilhelm Schott, Johann Baptist von Spix, Johann Baptist Emanuel Pohl, Johann Natterer, Ferdinand Dominik Sochor (keiserlig jeger og en dyktig taksidermist) og kunstnerne Thomas Ender og Johann Buchberger. Et eget museul, «Brasil-museet», med tretten rtom og med 133.000 artefakter fra ekspedisjonen, ble åpnet for almenheten. Det ble stengt i 1836 og samilingen integrert med de fra Hof-Naturalienkabinette.
Boryeong
Boryeong (Boryeong-si) er en by i provinsen Sør-Chungcheong i Sør-Korea.
Stortingsvalget 1817
Stortingsvalget 1817 ble avholdt i 1817 i Norge som indirekte valg til det 2. ordentlige storting. Det 2. ordentlige storting var samlet 2. februar 1818 til 15. september 1818.
Parlamentarismen var ikke innført, så statsrådet fungerte uten formell kontakt med stortinget.
Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.
Tonggu
Befolkningen var på 135,924 innbyggere i 1999.
Stortingsvalget 1817
Valgordning
Valgmennene møttes til valgmannsting. På landet hadde hvert av de femten amtene og to grevskapene valgmannsting, og utpekte inntil tre hver av 51 stortingsrepresentanter. 5-14 valgmenn valgte én stortingsrepresentant, 15-24 valgmenn valgte to. En krets med flere enn 24 valgmenn utpekte tre stortingsrepresentanter. Ved forrige valg var maksimaltallet fire representanter, slik at 11 av amtene fikk én representant færre ved dette valget.
Kjøpstedene var oppdelt i 16 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Holmestrand, Sandefjord, Porsgrunn, Risør, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 kunne hatt tre, flere enn 14 hadde fire.
Kvalifisert for stemmerett var menn over 25 år med eiendom av en viss størrelse. I tillegg var embedsmenn kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.
Den totale folkemengden var anslått til 918 580. Det er beregnet at 60 488 hadde stemmerett. Det er ikke kjent hvor mange av disse som stemte. 324 valgting i landdistriktene utpekte totalt 716 valgmenn. 21 valgting i byene utpekte totalt 108 valgmenn. De ordinære valgmannstingene ble holdt i perioden 25. august 1817 til 29. desember 1817. Valget i Kristiansand ble forkastet, med nyvalg 14. februar 1818.
Politikk
Det 2. ordentlige storting nedsatte en hovedmatrikkelkommisjon. Kommisjonens anbefalinger ble iverksatt 1838.
Kjøpstedene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Amtene og grevskapene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Liste over kardinaler utnevnt av Anastasius IV
Liste over kardinaler utnevnt av Anastasius IV er en liste over de 3 kardinalene pave Anastasius I utnevnte under et konsistorium i 1153.
Stuping under VM i svømmesport 2013 – 10 meter menn
10 meter menn under VM i svømming 2013 ble avholdt den 27. juli (kvalifisering og semifinaler) og 28. juli (finale).
Resultater
Kvalifiseringen ble avholdt 27. juli fra kl. 10.00 og semifinale kl. 14.00 med finalen 28. juli kl 17.30.
Grønn viser til finalister Blå viser til semifinalister
The Amazing Race Canada 2
The Amazing Race Canada 2 var den andre sesongen av den canadiske realityserien . Serien er basert på den amerikanske serien The Amazing Race. Den andre sesongen fulgte elleve lag, alle bestående av to personer med en eksisterende relasjon, i et kappløp rundt om i Canada og verden. Hovedpremien i konkurransen er 250 000 CAD, muligheten til å fly hvor som helst i verden på Business Class med Air Canada i løpet av ett år, en til hvert av lagmedlemmene, i tillegg til gratis drivstoff for livet til hvert av lagmedlemmene hos. Jon Montgomery, programleder i den første sesongen, ledet også den andre sesongen av programmet.
Sesongen hadde premiere 8. juli 2014.
Bestevennene Michael "Mickey" Henry og Peter "Pete" Schmalz vant den andre sesongen av The Amazing Race Canada.
Produksjon
Den 16. september 2013, kunngjorde CTV at serien ble fornyet med en andre sesong, under en reunionsshow for den første sesongen. I motsetning til den første sesongen, ville kappløpet dra til destinasjoner utenfor Canada.
Den andre sesongen av The Amazing Race Canada strakk seg 44 000 km over tre kontinenter og tre land i løpet av 26 dager. Innspillingen begynte 26. april 2014 og var ferdig 22. mai 2014. Kappløpet besøkte Hongkong og Macao i Kina og Frankrike som de første internasjonale destinasjonene i The Amazing Race Canada. I tillegg ble provinsene Manitoba, Prince Edward Island og New Brunswick besøkt for første gang.
Frankie and Johnny
Frankie and Johnny kan peke til:
The Amazing Race Canada 2
Casting
Casting begynte i november 2013 med en nettside for innsending av søknader og auditionvideoer. De tre første lagene ble presentert 17. juni 2014, og de resterende lagene ble presentert 18. juni og 20. juni. Deltakerne inkluderte ishockeyspillerne og gullmedaljevinnerne fra Sotsji-OL Natalie Spooner og Meaghan Mikkelson og ballettdanser Rex Harrington.
Markedsføring
Air Canada og Chevrolet fortsatte som sponsor fra første sesong, og i tillegg ble og  nye sponsorer for denne sesongen.
Premier
Premiene ble gitt til laget som kom på førsteplass i den etappen. Alle reisepremiene ble sponset av Air Canada og pengepremiene av Scotiabank.
Etappe 1 (Alberta → Britisk Columbia)
I sesongens første Veisperring, måtte et lagmedlem gjennomføre et tandem fallskjermhopp med instruktør fra 12 000 fots høyde ned til Willows Beach, der de ble gjenforent med partneren. Når de var landet, fikk de neste ledetråd. I etappens andre Veisperring, måtte det andre lagmedlemmet servere ettermiddagste til gjester ved The Empress Hotell i Victoria. De fikk først en leksjon i etikette, og deretter måtte de resitere menyvalgene etter hukommelsen. Når temesteren synes de hadde gitt en akseptabel service, ville han gi dem neste ledetråd.
Tilleggsoppgaver:
Etappe 2 (Britisk Columbia)
I sesongens første Veivalg, måtte lagene velge mellom Sharp Knives (Skarpe Kniver) eller Sharp Eyes (Skarp Syn). I Sharp Knives, måtte lagene først se en demonstrasjon, og deretter filetere minst 14 kg med fisk på riktig måte for å få neste ledetråd. Lagene hadde begrenset mengde med fisk. Gikk de tom for fisk før de nådde 14 kg, måtte de bytte til den andre Veivalgsoppgaven. I Sharp Eyes, måtte lagene sortere gjennom 450 kg med diverse stillehavstorskefisk og skille dem inn i fem binger. Når de hadde fått godkjent, fikk de neste ledetråd. I denne etappens Veisperring, måtte et lagmedlem bruke drivved fra stranden og fiskegarn til å lage en tradisjonell Tofino-stol. Hvis stolen kunne sittes på, fikk de neste ledetråd.
Tilleggsoppgave:
Tilleggsopplysninger:
Etappe 3 (Britisk Columbia → Kina)
I denne etappens Veivalg, måtte lagene velge mellom Kung Fu Master eller Master Chef. I Kung Fu Master, måtte lagene ikle seg tradisjonelle kampsportuniform. Så måtte de utføre en vanskelig kung fu-rutine for å få neste ledetråd. I Master Chef, måtte lagene gå til Bo Innovation og møte MasterChef Canada-dommer Alvin Leung. Han ville gi dem en handleliste med 10 varer. Lagene måtte gå til Wan Chai Våtmarked og handle varene. Så måtte de dra tilbake og levere varene. Når Alvin Leung var fornøyd med innkjøpet, fikk de neste ledetråd. I denne etappens Veisperring, ble et lagmedlem møtt av en slangemester som ville velge en slange og vise den til lagmedlemmet. Så ville mesteren ta ut galleblæren til slangen, og deretter måtte de drikke en shot av slangens galle. Når de var ferdig, måtte de spise en bolle med slangekjøttsuppe for å få neste ledetråd.
Tilleggsoppgaver:
Tilleggsopplysning:
Etappe 4 (Kina)
I denne etappens Veisperring, måtte et lagmedlem gjennomføre et 233 meters høyt strikkhopp fra Macau Tower. Når de var nede på bakken, fikk de neste ledetråd. I denne etappens Veivalg, måtte lagene velge mellom Stamp It (Stemple) eller Stomp It (Trampe). I Stamp It, måtte lagene dra til St. Paul kirkeruin. Der måtte lagene ta med seg en skriftrull. Så måtte de lete i gatene rundt Senado Square etter seks helligdommer, merket med ett av seks gamle kinesiske symboler. Ved hver helligdom, måtte de merke rullene sine med stempel i blekk. Når de hadde funnet alle seks, måtte de dra tilbake til St. Paul kirkeruin for å få neste ledetråd. I Stomp It, måtte lagene dra til Senado Square. Der måtte lagene bli med i en macaoisk folkedansgruppe og lære komplisert koreografi. Når instruktøren var fornøyd med innsatsen deres, fikk de neste ledetråd.
Tilleggsoppgaver:
Etappe 5 (Kina → Yukon)
I denne etappens Veivalg, måtte lagene velge mellom Make Your Bed eller Ride Your Sled. I Make Your Bed, måtte lagene ta med to tunge ryggsekker og gå til campingplassen. Der ville lagene finne en låst kiste og en nøkkel inni en isblokk, som var lagt i en kjøleboks. Deretter måtte lagene tømme ryggsekkene sine, skikkelig sette opp et telt, og sette opp et leirbål som var nødvendig for å smelte isblokken for å få ut nøkkelen. Lagene kunne da åpne kisten, og kunne få teltet inspisert av en villmarksekspert. Når villmarkseksperten godkjente arbeidet, fikk de neste ledetråd. I Ride Your Sled, måtte lagene velge tre hundenavn fra en tavle, og deretter løpe 1,5 km på en sti til en frossen innsjø. Der måtte de lete gjennom en rekke hundeseler til de fant den som hadde samme navn som hundene de hadde valgt. Når de hadde funnet seletøyet, måtte de på riktig måte sette den på hundene, og feste hundene til en slede. Hvert lagmedlem måtte så kjøre tre runder på den frosne innsjøen for å få neste ledetråd. Som Fartsdump i denne etappen, måtte Sukhi & Jinder feste en 6 meter lang tilhenger på sin Chevrolet Silverado. Så måtte de kjøre ca. 12 km til en merket parkeingsplass for trailere. Der måtte de rygge bilen med tilhengeren inn på parkeringsplassen, uten å treffe noen kjegler. Når de hadde klart det, kunne de fortsette kappløpet. I denne etappens Veisperring, måtte et lagmedlem sykle en snøsykkel en kilmeter på en skogsløype, før de kom til en standplass. Der måtte de skyte ned fem blinker uten å bomme for å få neste ledetråd. Hvis de bommet, måtte de sykle en ny runde, før de kunne skyte ned de resterende blinkene.
Tilleggsoppgaver:
Tilleggsopplysning:
Etappe 6 (Yukon → Manitoba)
I sesongens første Snarvei, måtte lagene finne bygningen "The Cube" i Winnipegs Exchange District. Der fikk lagene utdelt en liste med delvise setninger. Når de hadde fått listen, måtte de lete rundt i området etter sju historiske, malte reklamer på ytterveggene på bygninger, som inneholdt den fullstendige versjonen av en av sine delvise setninger. De måtte se på reklamene og fylle inn det som manglet på arket. Når de hadde fylt ut alt sammen, måtte de dra tilbake til "The Cube". Første laget som fikk oppgaven godkjent, vant Snarveien. I denne etappens Veivalg, måtte lagene velge mellom Puck It (Slå det) eller Pinch It (Knip det). I Puck It, måtte lagene dra til MTS Centre, der de måtte ta på seg ishockeyutstyr. Så måtte de lede en puck gjennom en slalåmbane med kjegler, før de måtte skyte pucken i mål forbi en målvakt i tre, som hadde fem hull. Lagene måtte skyte pucken gjennom alle fem åpningene, inkludert den beryktete "fem-hullet". Når de hadde klart det, fikk de neste ledetråd. I Pinch It, måtte lagene dra til St. Ivan Suchavsky-katedralen. Der måtte lagene lage 74 tradisjonelle, ukrainske piroger for å få neste ledetråd. I denne etappens Veisperring, måtte et lagmedlem kle seg som en glamrock-artist og memorere en rock'n'roll-sang. Når de var klar, måtte de framføre sangen med et band, foran et publikum med musikk-elskere. Hvis de klarte å synge sangen feilfritt, fikk de neste ledetråd.
Tilleggsoppgaver:
Etappe 7 (Manitoba → Frankrike)
I denne etappens Veisperring, måtte et lagmedlem ta en prøve av Calvados fra en vintønne og bruke en matematisk formel og utstyr, i tillegg til en demonstrasjon, til å destillere Calvados til 40% ABV. Når destillatøren godkjente arbeidet, fikk de neste ledetråd. I denne etappens Veivalg, måtte lagene velge mellom Show It (Vis det) eller Tell It (Fortell det). I Show It, måtte lagene dra til Elevage de Nesque. Der måtte de velge en Percheron-hest og stelle den. Når hesten var stelt, måtte de flette hestens manke, for å få neste ledetråd. I Tell It, måtte lagene dra til gårdsplassen til Museet for Bayeux-teppet. Der fikk lagene utdelt tolv bilder fra teppet om normannernes invasjon av England. Ved hjelp av ni beskrivelser på tavler rundt på gårdsplassen, måtte de korrekt identifisere bildene som passet til beskrivelsene og plassere dem på en tavle. Når alle ni var plassert i riktig rekkefølge, fikk de neste ledetråd.
Tilleggsoppgaver:
Etappe 8 (Frankrike)
I denne etappens Veivalg, måtte lagene velge mellom Haute Couture eller Plat du Jour. I Haute Couture, måtte lagene dra til École de la Chambre Syndicale de la Couture Parisienne. Der måtte lagene, ved hjelp av utdelt utstyr og stoff,klippe og sy stoffet til en Haute Couture-kjole. Hvis designeren var tilfreds med kjolen, fikk de neste ledetråd. I Plat du Jour, måtte lagene Le Marais. Der måtte lagene se på tavler plassert utenfor kaféer etter tre ting merket med race-flagget. Lagene måtte kjøpe tingene og huske hvordan man uttalte dem på fransk. Når de hadde kjøpt tingene, måtte de levere dem til et ventende par og si hver ting riktig for å få neste ledetråd. Som Fartsdump i denne etappen, måtte Ryan & Rob lære å spille den franske folkesangen «Au clair de la lune» på et par trekkspill. Hvis de kunne spille sangen i kor foran publikum, kunne de fortsette kappløpet. I denne etappens Veisperring, måtte et lagmedlem gjenskape en lokal, moderne kunst ved hjelp av godteriet Mentos, som er sponsor av The Amazing Race Canada. De måtte følge et gitt eksempel og plassere godteri på et bord, slik at bildet matchet maleriet. Når kunstneren godkjente arbeidet, fikk de neste ledetråd.
Tilleggsopplysning:
Etappe 9 (Frankrike → Québec)
I denne etappens Veisperring, måtte et lagmedlem sette seg inn i en Chevrolet Camaro SS, og gjennomføre en todelt presisjonskjøringskurs. Først måtte de gjennomføre en kvart drift, uten at de spinte ut. Så måtte de gjennomføre en 180 graders baklengs sving. Når instruktøren godkjente begge trinnene, fikk de neste ledetråd. I denne etappens Veivalg, måtte lagene velge mellom Flamed (Flammet) eller Grilled (Grillet). I Flamed, måtte lagene dra til Espace Verre og se en lokal kunstner demonstrere hvordan man smeltet glasstenger til å lage perler. Så måtte lagene lage fem forskjellige perler til å gjøre ferdig en smykke. Når kunstneren godkjente arbeidet, fikk de neste ledetråd. I Grilled, måtte lagene gå til matboden Le Cheese. Der måtte lagene studere og smake på ti forskjellige grillete ostesmørbrød. Så måtte lagene løpe 50 meter til Le Cheese matbil, der lagene måtte identifisere alle ostesmørbrødene fra hukommelsen. Når lagene hadde riktig identifisert alle ostesmørbrødene, fikk de neste ledetråd. I denne etappens Snarvei, måtte lagene dra til Parisian Laundry, og velge en positur. Etter å ha valgt en positur, måtte lagene gå inn i et rom, der de måtte stille seg i den posituren de hadde valgt, slik at kunstere kunne skissere dem. Underveis ble lagene bedt om at kle av seg til undertøyet.Til slutt ble de bedt om å stå naken. Hvis lagene syntes det ble ubehagelig, kunne lagene velge å gå tilbake til Veivalgsoppgaven. Det første laget som fikk skissert bildet av dem ferdig, vant Snarveien.
Etappe 10 (Québec → Prince Edward Island)
I denne etappens Veisperring, måtte et lagmedlem snakke med imitatorer av familie og venner av utvalgte Konføderasjonens Fedre som deltok på Charlottetown-konferansen i 1864, som stod gikk i området rundt Province House. De ville gi lagene navn på delegatene og fysiske beskrivelser av dem. Så måtte de gå inn og korrekt identifisere de 10 imitatorene av Konføderasjonens Fedre (George Brown, George-Étienne Cartier, George Coles, Robert B. Dickey, Col. John Hamilton Gray, Hector-Louis Langevin, Thomas D'Arcy McGee, William Henry Pope, Samuel Tilley, Dr. Charles Tupper) ut ifra hukommelsen. Hvis de fikk alt riktig, ville en imitator av Canadas første statsminister, Sir John A. Macdonald, gi dem neste ledetråd. Som Fartsdump i denne etappen, måtte Ryan & Rob grave etter tre flasker med «moonshine», som lå gjemt i en haug med hestemøkk. Når de hadde funnet flaskene, kunne de fortsette kappløpet. I denne etappens Veivalg, måtte lagene velge mellom Mussel (Musling) eller Mass (Masse). I Mussel, måtte lagene dra til Prince Edward Aqua Farms. Der måtte de bearbeide 820 kg (eller tre fulle container) med blåskjell. De måtte ikle seg drakter, og deretter fjerne blåskjell fra «sokker», der de vokste og formerte seg i Nord-Atlanteren de siste to årene, og legge dem opp i en ny container. Når arbeidet var ferdig og området rent, ville fabrikksjefen gi dem neste ledetråd. I Mass, måtte lagene dra til en potetgård. Der måtte de beregne vekten av over 10 millioner Russet Burbank-poteter, ved hjelp av målebånd og kalkulator. Når lagene klarte å regne ut riktig vekt, ville potetbonden gi dem neste ledetråd.
Tilleggsopplysning:
Tilleggsoppgaver:
Etappe 11 (Prince Edward Island → New Brunswick)
Tilleggsoppgaver:
Etappe 12 (New Brunswick → Ontario)
I etappens første Veisperring, måtte et lagmedlem gå inn i Diefenbunker. Der måtte lete blant bunkerens mange rom etter tre av fem skjulte leke; et helikopter, en tanks, en jeep, et fly og en kompass. Når de hadde funnet tre leker, måtte de gå til resepsjonen og levere dem inn, i bytte mot neste ledetråd. I etappens andre Veisperring, måtte den som ikke gjorde den første, bruke en jumar til å klatre til toppen av museets glassatruim og få tak i neste ledetråd. På toppen, måtte de trekke seg langs taket før de kunne vende tilbake til partneren.
Tilleggsoppgaver: Når de hadde funnet det, måtte de gå til Parlamentets bibliotek for å avgi svaret, og få neste ledetråd.
Bjugn-saken
Bjugn-saken var en omfattende etterforskning omkring påståtte seksuelle overgrep mot barn i Bjugn kommune, som endte med at den tiltalte ble frikjent i Frostating lagmannsrett. Saken fikk konsekvenser for rollen medisinsk sakkyndige spiller i overgrepssaker, og i kjølvannet av denne ble det foretatt studier som viste at tidligere kunnskap om underlivsforandringer hos barn var ufullstendig, og tildels feilaktig.
Etterforskningen
Saken startet i mars 1992, da barnehageassistent Ulf Hammern ble anklaget for blotting i Botngård barnehage i Bjugn kommune. Han ble straks suspendert fra sin stilling, og en omfattende etterforskning ble iverksatt. Under etterforskningen ble hele 30 personer i det lille samfunnet mistenkt for overgrep mot barna i barnehagen. Anklagene gjaldt blotting, oralsex, vold og voldtekt i «Blårommet» i barnehagen. I januar 1993 ble syv personer – lensmannen i Bjugn, Ulf Hammern og hans kone Jorid Hammern, to ansatte i barnehagen og to ansatte i kommunens tekniske avdeling – arrestert og siktet for seksuelle overgrep mot 36 navngitte og «et ukjent antall» andre barnehagebarn.
Straffesaken
Av de pågrepne var det bare Ulf Hammern som ble stilt for retten. For de seks andre ble siktelsen etter hvert frafalt, og de mottok 200 000 kroner i erstatning. Den 31. januar 1994 ble Hammern i Frostating lagmannsrett frikjent på alle punkter. Aktoratets medisinske sakkyndige hadde konkludert med at barna var misbrukt, men retten kunne ikke legge avgjørende vekt på disse forklaringene.
Medisinsk sakkyndig for forsvarerne (gynekolog Josef Ekgren) hevdet i retten at fotografier av underliv ikke var nok til å stadfeste at seksuelt misbruk hadde forekommet i denne saken. Blant annet fordi han i sin tid som spesialist hadde sett rundt 25 tilfeller av skader på skjede hos mindreårige, der seksuelt misbruk hadde blitt utelukket (og disse skadene var sammenlignbare med aktoratets fotografier av skader i underliv). Han stilte seg kritisk til at fotografiene ikke hadde blitt fulgt opp av undersøkelser av spesialister innen gynekologi.
Uavhengig av dette ble 33 barn fra Botngård barnehage i 1994 tilkjent voldsoffererstatning fra Fylkesmannen i Sør-Trøndelag.